CELEX: 62014CN0159
Language: mt
Date: 2014-04-04 00:00:00
Title: Kawża C-159/14: Talba għal deċiżjoni preliminari mressqa mill-Administrativen sad – Varna (il-Bulgarija) fl- 4 ta’ April 2014 – “Koela-N”  EOOD vs Direktor na Direktsia “Obzhalvane i danachno-osiguritelna praktika” Varna pri Tsentralno upravlenie na Natsionalnata agentsia za prihodite

10.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/29
            
         Talba għal deċiżjoni preliminari mressqa mill-Administrativen sad – Varna (il-Bulgarija) fl-4 ta’ April 2014 – “Koela-N” EOOD vs Direktor na Direktsia “Obzhalvane i danachno-osiguritelna praktika” Varna pri Tsentralno upravlenie na Natsionalnata agentsia za prihodite
   (Kawża C-159/14)
   2014/C 175/36
   Lingwa tal-kawża: il-Bulgaru
   
      Qorti tar-rinviju
   
   Administrativen sad – Varna
   
      Partijiet fil-kawża prinċipali
   
   
      Rikorrenti:“Koela-N” EOOD
   
      Konvenut: Direktor na Direktsia “Obzhalvane i danachno-osiguritelna praktika” Varna pri Tsentralno upravlenie na Natsionalnata agentsia za prihodite
   
      Domandi preliminari
   
   
               1)
            
            
               L-Artikolu 14(1) tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (1) għandu jiġi interpretat fis-sens li d-dritt li wieħed jiddisponi minn proprjetà tanġibbli bħala s-sid tagħha jinkludi d-dritt li wieħed iqabbad trasportatur sabiex il-merkanzija tiġi kkunsinnata lil persuna terza li ma tkunx il-persuna indikata bħala d-destinatarju fuq il-fattura u li, f’dan is-sens, il-fatt li l-persuna terza tirċievi l-merkanzija huwa waħdu prova ta’ kunsinna preċedenti ta’ merkanzija?
            
         
               2)
            
            
               L-Artikolu 14(1) tad-Direttiva 2006/112 għandu jiġi interpretat fis-sens li l-fatt li l-fornitur dirett tal-merkanzija ma kienx effettivament is-sid tagħha – irrispettivament minn jekk ix-xerrej irċeviex il-merkanzija – jimplika li l-kundizzjonijiet meħtieġa għall-eżistenza ta’ kunsinna fis-sens tad-Direttiva ma humiex issodisfatti?
            
         
               3)
            
            
               Il-fatt li l-fornituri preċedenti fil-katina ta’ provvista ma jkunux ikkooperaw mal-awtoritajiet fiskali u n-nuqqas ta’ data oġġettiva dwar it-trasbord tal-merkanzija jikkostitwixxu elementi oġġettivi li minnhom jista’ jiġi konkluż li l-persuna taxxabbli kienet taf jew kien imissha kienet taf li t-tranżazzjoni li fuqha kien ibbażat id-dritt għal tnaqqis kienet involuta fi frodi fiskali?
            
         
      (1)  ĠU L 347, p. 1.